CELEX: 32021D1711
Language: el
Date: 2021-09-23 00:00:00
Title: Απόφαση (ΕΕ) 2021/1711 της Επιτροπής της 23ης Σεπτεμβρίου 2021 για τον διορισμό των μελών της επιτροπής που θα επικουρεί την Επιτροπή κατά την επιλογή των υποψηφίων για την άσκηση των καθηκόντων των μελών διεθνών επενδυτικών δικαστηρίων

24.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 339/123
               
            
         ΑΠΟΦΑΣΗ (ΕΕ) 2021/1711 ΤΗΣ ΕΠΙΤΡΟΠΗΣ
         της 23ης Σεπτεμβρίου 2021
         για τον διορισμό των μελών της επιτροπής που θα επικουρεί την Επιτροπή κατά την επιλογή των υποψηφίων για την άσκηση των καθηκόντων των μελών διεθνών επενδυτικών δικαστηρίων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Εκτιμώντας τα ακόλουθα:
         
                     (1)
                  
                  
                     Στις 16 Δεκεμβρίου 2020 η Επιτροπή εξέδωσε την απόφαση C(2020) 8905 final για τη σύσταση επιτροπής η οποία θα επικουρεί την Επιτροπή κατά την επιλογή των υποψηφίων για την άσκηση των καθηκόντων των μελών διεθνών επενδυτικών δικαστηρίων (στο εξής «επιτροπή»).
                  
               
                     (2)
                  
                  
                     Σύμφωνα με την απόφαση C(2020) 8905 final τελικό, σκοπός της επιτροπής είναι να εξασφαλίσει αυστηρή διαδικασία επιλογής και τα υψηλότερα δυνατά πρότυπα ανεξαρτησίας, αμεροληψίας και επάρκειας των επιλεγόμενων ατόμων.
                  
               
                     (3)
                  
                  
                     Σύμφωνα με το άρθρο 4 παράγραφος 1 της απόφασης C(2020) 8905 final, η επιτροπή θα πρέπει να απαρτίζεται από τέσσερα μέλη, ένα εκ των οποίων θα πρέπει να διορίζεται από την Επιτροπή, ένα από το Συμβούλιο, ένα από τα κράτη μέλη και ένα από το Ευρωπαϊκό Κοινοβούλιο.
                  
               
                     (4)
                  
                  
                     Τον Ιανουάριο του 2021 η Επιτροπή δημοσίευσε ανοικτή πρόσκληση υποβολής υποψηφιοτήτων για το μέλος της επιτροπής που διορίζεται από την Επιτροπή (1). Εν τω μεταξύ, τόσο το Ευρωπαϊκό Κοινοβούλιο όσο και το Συμβούλιο, μαζί με τα κράτη μέλη, διεκπεραίωσαν τις διαδικασίες τους για την επιλογή των αντίστοιχων μελών της επιτροπής που διορίζονται από αυτά.
                  
               
                     (5)
                  
                  
                     Στις 17 Μαρτίου 2021 ο πρόεδρος του Ευρωπαϊκού Κοινοβουλίου γνωστοποίησε στην πρόεδρο της Επιτροπής τα ονόματα μιας γυναίκας και ενός άνδρα υποψηφίων για το μέλος της επιτροπής που διορίζεται από το Ευρωπαϊκό Κοινοβούλιο, ώστε η Επιτροπή να είναι σε θέση να λάβει υπόψη τη συνολική ισόρροπη εκπροσώπηση των φύλων στην επιτροπή κατά τη λήψη της απόφασης διορισμού του μέλους που διορίζεται από αυτήν.
                  
               
                     (6)
                  
                  
                     Στις 17 Μαΐου 2021 η Επιτροπή ολοκλήρωσε τη διαδικασία επιλογής.
                  
               
                     (7)
                  
                  
                     Στις 22 Ιουλίου 2021 το Συμβούλιο γνωστοποίησε στην Επιτροπή τα ονόματα των αντίστοιχων μελών που διορίζονται από το Συμβούλιο και από τα κράτη μέλη,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα ακόλουθα πρόσωπα διορίζονται ως μέλη της επιτροπής που συστάθηκε με την απόφαση C(2020) 8905 final:
            
                        1)
                     
                     
                        κ. Bruno Simma·
                     
                  
                        2)
                     
                     
                        κα Inge Govaere·
                     
                  
                        3)
                     
                     
                        κ. Jan Klabbers·
                     
                  
                        4)
                     
                     
                        κ. Pavel Šturma.
                     
                  
         
            Άρθρο 2
            Σύμφωνα με το άρθρο 4 παράγραφος 6 της απόφασης C(2020) 8905 final και όπως προσδιορίστηκε με κλήρωση:
            
                        1)
                     
                     
                        η κα Inge Govaere και ο κ. Pavel Šturma διορίζονται για μη ανανεώσιμη θητεία έξι ετών από την ημερομηνία δημοσίευσης της παρούσας απόφασης·
                     
                  
                        2)
                     
                     
                        οι κκ. Bruno Simma και Jan Klabbers διορίζονται για μη ανανεώσιμη θητεία εννέα ετών από την ημερομηνία δημοσίευσης της παρούσας απόφασης.
                     
                  
         
            Άρθρο 3
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 23 Σεπτεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  Διατίθεται στη διεύθυνση https://trade.ec.europa.eu/doclib/docs/2021/january/tradoc_159356.01.2021.pdf